**REPUBLIKA HRVATSKA**

**OSIJEČKO BARANJSKA ŽUPANIJA**

**OPĆINA VLADISLAVCI**

Vladislavci, Kralja Tomislava 141

OIB: 17797796502

Klasa: 400-04/18-01/04

Urbroj: 2158/07-02-19-01

Vladislavci, 15. veljače 2019. godine

BILJEŠKE

UZ FINANCIJSKE IZVJEŠTAJE

*za razdoblje od 01. siječnja do 31. prosinca 2018. godine*

**I. UVOD**

1. Naziv obveznika: **OPĆINA VLADISLAVCI**

2. Sjedište obveznika: 31 404 VLADISLAVCI

3. Adresa sjedišta: Kralja Tomislava 141

4. Šifra općine: 579

5. Broj RKP-a: 37033

6. Matični broj: 02548593

7. OIB: 17797796502

8. Razina: 22

9. Razdjel: 000

10. Šifra djelatnosti - NKD 2007: 8411

11. Razdoblje**: 01. 01. – 31. 12. 2018. godine**

**Popis zakonskih i podzakonskih akata koji se izravno odnose na financijsko izvještavanje:**

* Zakon o proračunu
* Zakon o izvršavanju Državnog proračuna Republike Hrvatske za 2018. godinu,
* Pravilnik o proračunskom računovodstvu i računskom planu,
* Pravilnik o financijskom izvještavanju u proračunskom računovodstvu.

**Financiranje javnih rashoda izvršeno je na osnovi slijedećih financijsko planskih dokumenata :**

* Proračun Općine Vladislavci za 2018. godinu (Službeni glasnik Općine Vladislavci broj 06/2017),
* Odluka o izvršavanju proračuna Općine Vladislavci za 2018. godinu (Službeni glasnik Općine Vladislavci broj 06/2017),
* I. Izmjene i dopune Proračuna Općine Vladislavci za 2018. godinu (Službeni glasnik Općine Vladislavci br. 02/2018)
* II. Izmjene i dopune Proračuna Općine Vladislavci za 2018. godinu (Službeni glasnik Općine Vladislavci br. 03/2018)
* III. Izmjene i dopune Proračuna Općine Vladislavci za 2018. godinu (Službeni glasnik Općine Vladislavci br. 04/2018)
* IV. Izmjene i dopune Proračuna Općine Vladislavci za 2018. godinu (Službeni glasnik Općine Vladislavci br. 10/2018)

Sukladno Okružnici o sastavljanu i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne ( regionalne ) samouprave za razdoblje od 1. siječnja do 31. prosinca 2018. godine Klasa: 400-02/18-01/44 Urbroj: 513-05-03-19-4 od 15. siječnja 2019. godine predaje se izvještaj razine 22 u zadanom roku do 15. veljače 2019. godine.

**Sastavljen je set financijskih izvještaja :**

* Bilanca na Obrascu: BIL,
* Izvještaj o prihodima i rashodima, primicima i izdacima na Obrascu: PR-RAS,
* Izvještaj o rashodima prema funkcijskoj klasifikaciji na Obrascu: RAS-funkcijski,
* Izvještaj o promjenama u vrijednosti i obujmu imovine i obveza na Obrascu: P-VRIO,
* Izvještaj o obvezama na Obrascu: OBVEZE.

**II. BILJEŠKE UZ OBRAZAC BIL**

U Bilancu su uneseni podaci iz Glavne knjige. Jednakosti među pojedinim pozicijama Bilance proizlaze iz propisanih knjigovodstvenih evidencija tako da AOP 001 Imovina = AOP 162 Obveze + Vlastiti izvori.

Za ispravak vrijednosti dugotrajne imovine korištene su stope propisane prema važećem Pravilniku o računovodstvu i računskom planu za proračune.

***Bilješka uz AOP 002 Nefinancijska imovina***: nefinancijska imovina u izvještajnom razdoblju veća je za 14,7 % u odnosu na izvještajno razdoblje prethodne godine, odnosno prikazana vrijednost na AOP 002 na dan 31. prosinca iznosi 22.903.545,00 kn.

***Bilješka uz AOP 004*** je ostao nepromijenjen u odnosu na izvještajno razdoblje prošle godine.

***Bilješka uz AOP 007:*** Tokom izvještajnog razdoblja nije bilo vrijednosno značajnijih promjene u okviru skupine proizvedene dugotrajne imovine. Navedeni AOP bilježi blagi pad u odnosu na prethodno izvještajno razdoblje i to za 2,5 %..

***Bilješka uz AOP 009:*** AOP 009 je ostao nepromijenjen u odnosu na izvještajno razdoblje prošle godine.

***Bilješka uz AOP 010:*** Navedeni AOP ostao je u granicama prošlogodišnjeg izvještaja te je ostvaren u iznosu od 9.198.601,00 kn.

***Bilješka uz AOP 063 Financijska imovina***: stanje na poziciji AOP 063 na dan 31. prosinca 2018. godine prikazuje rast 7,8 % u odnosu na stanje na dan 1. siječnja 2018. godine.

***Bilješka uz AOP 064: Novac u banci*** iz kojeg je vidljivo da su novčana sredstva na kraju izvještajne godine veća u odnosu na početak godine za 294,6 %. Novčana sredstva u banci i blagajni iznose 2.399.123,00 kn i odgovaraju stanju prema izvodu žiro računa i saldu blagajne na dan 31. prosinca 2018. godine.

***Bilješka uz AOP 140:*** AOP 140 prikazuje smanjenje potraživanja za prihode poslovanja za 39,9 % u odnosu na prethodno izvještajno razdoblje koji su nastali zbog naplate dugovanja iz prethodnih godina za komunalnu i grobnu naknadu.

***Bilješka uz AOP 163 Obveze:*** stanje pozicije AOP 163 prikazuje povećanje obveza za 264,3 % u odnosu na dan 01. siječnja 2018. godine. Stanje obveza na dan 31. prosinca 2018. godine iznosi 2.840.717,00 kn. Iznos od 1.000.983,00 kn odnosi se na nedospjele obveze po osnovi rashoda za zaposlene i materijalnih rashoda poslovanja te obveze za EU predujmove za program Zaželi bolji život u Općini Vladislavci. Iznos od 1.339.469,00 kn odnosi se na dospjele obveze. Najveći iznos dospjelih obveza odnosi se na izgradnju reciklažnog dvorišta i rekonstrukciju nerazvrstane ceste u Hrastinu. Jedan dio obveza je već podmiren početkom 2019.g.

***Bilješka uz AOP 233 i 237 Rezultat poslovanja:***

Na kraju izvještajnog razdoblja ostvaren je višak prihoda poslovanja u iznosu od 2.925.988,40 kn koji pribrojen s prenesenim viškom iz 2017. godine u iznosu od 7.190.815,00 kn iznosi ukupno 10.116.803,00 kn. Nakon toga izvršena je korekcija za realizirane kapitalne pomoći u iznosu od 1.244.314,01 kn te višak prihoda poslovanja iznosi od 8.872.491,00 kn.

Na kraju izvještajnog razdoblja ostvaren je manjak prihoda od nefinacijske imovine u iznosu od 3.166.432,68 kn koji pribrojen s prenesenim manjkom iz 2017. godine u iznosu od 7.412.018,00 kn daje iznos manjka od 10.578.450,00 kn. Nakon toga izvršena je korekcija za realizirane kapitalne pomoći u iznosu od 1.244.314,01 kn te sada manjak prihoda od nefinancijske imovine iznosi 9.334.137 kn.

Nakon utvrđivanja rezultata izvršena je korekcija za kapitalne pomoći realiziranih iz državnog i županijskih proračuna, i to u iznosu od 1.244.314,01 kn.

U izvještajnom razdoblju Općina se nije zaduživala kod kreditnih institucija i drugih pravnih subjekata te iz tog razloga nije bilo promjena po osnovi financijske imovine niti prijenosa rezultata iz prijašnjeg razdoblja.

**III. BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA (PR-RAS)**

Najveći udio prihoda poslovanja u 2018. godini čine prihodi od poreza u iznosu od 3.495.592,00 kn te pomoći unutar općeg proračuna i to u iznosu od 2.631.190,00 kn.

***Bilješke uz AOP 002*** – Prihodi od poreza ostvareni su u iznosu od 3.495.592,00 kn. Prihodi od poreza bilježe rast za 268,10 % u odnosu na prethodno izvještajno razdoblje. Razlog povećanja poreznih prihoda je novi raspored sredstava za fiskalno izravnanje koji su uprihodovane u iznosu od 2.476.784,82 kn.

***Bilješke uz AOP 045*** – Pomoći iz inozemstva i od subjekata unutar općeg ostvareni su u iznosu od 2.631.190,00 kn.

***Bilješke uz AOP 074*** – Prihodi od imovine ostvareni su u iznosu od 459.433,00 kn te bilježe rast od 22,3 % u odnosu na izvještajno razdoblje prošle godine. Razlog povećanja prihoda je što je pravna osoba platila naknadu za koncesiju koja je bila dospjela na naplatu 31.12.2017. godine.

***Bilješke uz AOP 105*** *–* Prihodi od upravnih i administrativnih pristojbi, pristojbi po posebnim propisima i naknadama ostvareni su u iznosu od 562.127,00 kn te bilježe rast od 23,7 %. Do povećanja prihoda dolazi zbog provođenja redovitih mjera naplate potraživanja (opomene, tužbe, ovrhe) za grobnu naknadu i komunalnu naknadu iz prethodnih godina

***Bilješke uz AOP 123 –*** Prihodi od prodaje proizvoda i roba te pruženih usluga i prihodi od donacije ostvareni su u iznosu od 5.400,00 kn te bilježe rast 74,2 %. Do povećanja prihoda dolazi zbog povećane potražnje za pružanjem usluga košnje travnatih površina mještanima.

***Bilješke uz AOP 289 –*** Prihodi od prodaje nefinancijske imovine ostvareni su u iznosu od 495.089,00 kn te bilježe pad od 35,5 %. Do smanjenja prihoda u odnosu na prethodno izvještajno razdoblje dolazi iz razloga što su pojedini poljoprivrednici u 2017. g. unaprijed isplatili Ugovore za kupovinu poljoprivrednog zemljišta.

Vrijednosno najznačajniji promjene u kategoriji rashoda u 2018 godini u odnosu na 2017. godinu nastale su na sljedećim kategorijama:

***Bilješke uz AOP 149–*** Rashodi za zaposlene ostvareni su u iznosu od 1.407.872,00 kn i bilježe rast od 2,1 % u odnosu na izvještajno razdoblje prošle godine.

***Bilješke uz AOP 160 –*** Materijalni rashodi ostvareni su u iznosu od 1.906.545,00 kn te bilježe povećanje od 3,7 % u odnosu na izvještajno razdoblje prošle godine.

***Bilješke uz AOP 193-*** Financijski rashodi ostvareni su u iznosu od 23.369,00 kn te bilježe rast od 18,9 % u odnosu na izvještajno razdoblje prošle godine. Do povećanja rashoda dolazi zbog plaćanja zateznih kamata zbog izgubljenog spora s Telekom izdavaštvom.

***Bilješke uz AOP 246-*** Naknade građanima i kućanstvima na temelju osiguranja i druge naknade ostvareni su u iznosu od 483.628,00 kn te bilježe rast do 47,2 % u odnosu na prethodno izvještajno razdoblje. Do povećanja rashoda dolazi zbog nastalih rashoda po Programu poticanja uređenja naselja i demografske obnove koji se provodi od 1.1.2018. godine.

***Bilješke uz AOP 257-***  Ostali rashodi ostvareni su u iznosu od 406.339,00 kn te bilježe rast od 9,7 % u odnosu na izvještajno razdoblje prošle godine.

***Bilješke uz AOP 341 –*** Rashodi za nabavu nefinancijske imovine ostvareni su u iznosu od 3.661.522,00 kn te bilježe rast od 171 % u odnosu na izvještajno razdoblje prošle godine. Do povećanja rashoda dolazi zbog toga su u 2018. g. nastali rashodi za izgradnju reciklažnog dvorišta, za rekonstrukciju nerazvrstane ceste u Hrastinu te rashodi za Modernizaciju javne rasvjete Općine Vladislavci.

**IV. BILJEŠKE UZ IZVJEŠTAJ RAS FUNKCIJSKI**

Funkcijski se klasificiraju rashodi poslovanja i rashodi za nabavu nefinancijske imovine, dok se izdaci za financijsku imovinu i otplatu zajmova ne razvrstavaju funkcijski te se ne uključuju u ovaj izvještaj.

Izvještaj o rashodima prema funkcijskoj klasifikaciji na AOP 137 odgovara iznosu na AOP 404 Ukupni rashodi u Obrascu PR-RAS u iznosu od 7.889.275 kn.

|  |  |  |  |
| --- | --- | --- | --- |
| ***Funkcija*** | **Opis** | **Ostvarenje** | **AOP oznaka** |
| *01* | Opće javne usluge | 4.165.892 | 001 |
| *04* | Ekonomski poslovi | 555.993 | 031 |
|  |  |  |  |
| *06* | Usluge unapređenje stanovanja i zajednice | 2.736.127 | 078 |
| *08* | Rekreacija, kultura, religija | 31.000 | 103 |
| *09* | Obrazovanje | 252.789 | 110 |
| *10* | Socijalna zaštita | 147.474 | 125 |

**V. BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA (P-VRIO)**

U izvještaju o promjenama u vrijednosti i obujmu imovine i obaveza iskazani su događaji koji utječu na neto vrijednost koji nisu direktna posljedica transakcija iskazanih u prihodima i rashodima.

U izvještajnom razdoblju bilo je povećanja u obujmu imovine koje se odnosi na neproizvedenu dugotrajnu imovinu AOP 020 u iznosu od 404.688,00 kn. Do povećanja dolazi zbog toga što je Osječko-baranjska županije darovala dječje igralište u Vladislavcima u iznosu od 64.150,00 kn i rukometno igralište u Hrastinu u iznosu od 340.538,82 kn.

U Izvještajnom razdoblju bilo je i smanjenja u obujmu imovine, a odnose se na potraživanja za prihode poslovanja AOP 026 u iznosu od 444.710,00 kn. Navedeni iznos odnosi se na otpis zastarjelih potraživanja za komunalnu naknadu, grobnu naknadu i najamninu za stanove koji su prije bili u vlasništvu Općine Vladislavci.

**VI. BILJEŠKE UZ IZVJEŠTAJ O OBVEZAMA**

***Bilješke uz AOP 036* -** stanje obveza na kraju izvještajnog razdoblja u iznosu od 2.840.717,00 kn odgovara iznosu na AOP 163 Obveze u Obrascu: Bilanca.

***Bilješka uz AOP 037 - s***tanje dospjelih obveza na dan 31. prosinca 2018. godine iznosi 1.839.735,00 kn, dok je stanje nedospjelih obveza 1.000.982,00 kn.

Nedospjele obveze odnos se na:

* obveze za zaposlene za obračunatu plaću za prosinac /2018
* obveze ze EU predujmove za program Zaželi bolji život u Općini Vladislavci

***Ugovornih odnosa koji uz ispunjenje određenih uvjeta mogu postati obveza ili imovina u razdoblju od 1. siječnja 2018. do 31. prosinca 2018. nije bilo.***

***Sporovi Općine Vladislavci***

Popis sudskih sporova

|  |  |  |  |  |
| --- | --- | --- | --- | --- |
| **R.br.** | **Tužitelj** | **Tuženik** | **Vrijednost spora** | **Opis predmeta spora** |
| 1. | Telekom izdavaštvo d.o.o. Zagreb, J. Gotovca 1, Zagreb | Općina Vladislavci | 4.870,80 kn, uvećano za z.z.k i troškove postupka  | Spor se vodi pred Trgovačkim sudom u Rijeci broj Ovrv-1760/17. U predmetnom sporu održano je ročište u listopadu 2018.g. Kao i u predmetu koji je pravomoćno okončan u korist tužitelja i u ovom predmetu Općina Vladislavci pobija presudu u cijelosti zbog sklapanja ugovora na prijevaran način te zato što isti sadrži niz nezakonitih i neistinitih navoda.  |

 **Općinski načelnik:**

Marjan Tomas, v.r.